hy en en en en en en en en en en en hy en en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy nl hy hy en en en en en en en en nl en en en en en en en en en en en en en en en en en en ca en en en en en en en en en de en en en en en en en en en fi en en
ՀՌԿԿ-Հայաստանի 2013թ. սոցիալական կապիտալի վերաբերյալ գիտաժողով
Scholarships Grants Fellowships Awards Study Online Prizes Publications Competitions Financial Aid
Call for Papers Conference Programs Abstracts
Trainings Seminars Discussions Meetings Workshops Symposiums Lectures Presentations Contests Festivals Forums
Publish Date: Feb 08, 2013
Event Dates: from Jun 05, 2013 12:00 to Jun 06, 2013 12:00
Set Deadline Reminder Add to List Like
Զեկույցների ներկայացման հրավեր. Սոցիալական կապիտալ. սահմանումներ, կիրառումներ, մշակութային համատեքստեր
Կազմակերպիչ` Հետազոտական ռեսուրսների կովկասյան կենտրոններ – Հայաստան
Ելնելով սոցիալական կապիտալի գաղափարի արտակարգ կարևորությունից,  ինչպես նաև դրա շուրջ եղած հակասություններից`  ՀՌԿԿ-Հայաստանն ուրախ է ազդարարել սոցիալական կապիտալի վերաբերյալ հատուկ գիտաժողովի մասին:
Տասնամյակներ շարունակ սոցիալական կապիտալի    գաղափարը հաճախ է օգտագործվել որպես սոցիալական գիտությունների հայեցակարգային գործիք:
Սոցիալական կապիտալը ներառվել է գրեթե բոլոր սոցիալական առարկաների հետազոտական շրջանակների մեջ`  սկսած զարգացող երկրների տնտեսությունից մինչև սոցիալական հոգեբանություն,  հանրային առողջապահության հետազոտությունից մինչև կրթական ձեռքբերումների ուսումնասիրություն, քրեագիտությունից մինչև մարդաբանություն:  Թեև հասարակությունները և մշակույթներն ընդհանուր առմամբ ընդունել են սոցիալական կապիտալի գաղափարը, սակայն վերջինիս շուրջ քննադատության պակաս նույնպես չի զգացվում:  Ընդ որում, քննադատողներն իրենց ժամանակն ու մտավոր ջանքերն ուղղում են, մասնավորապես, սոցիալական կապիտալի չափման խնդրին:
Թեև տարբեր բնագավառներում  սոցիալական կապիտալը տարբեր կերպ է սահմանվում,  այնուամենայնիվ,  այս բարդ երևույթի հատկանիշներից մեկի շուրջ գոյություն ունի միասնական կարծիք: Մի շարք  տեսություններ համակարծիք են,  որ սոցիալական ցանցերը,  սոցիալական շփումները (կամ դրանց բացակայությունը) էական   ազդեցություն են գործում անհատների,  խմբերի և պետական կառավարման համակարգի վրա`  հար և նման տվյալ համակարգում կուտակված ֆիզիկական կապիտալին և կրթական ձեռքբերումներին:
Սոցիալական կապիտալի ցանկալի ձևերի/տեսակների բացահայտումը,  ստեղծումը և ամրապնդումը ցանկացած հասարակության հիմնական մտահոգություններից է: Դրանք չեն կարող իրականանալ ակնթարթորեն: Այս առումով անհրաժեշտ է քննության առնել այնպիսի հարցեր, ինչպիսիք են.
- պետական կառավարման համակարգն ի՞նչ տեսակի սոցիալական
կապիտալ ունի իր տնտեսական և սոցիալական զարգացման ներկա փուլում,
- սոցիալական կապիտալն ինչպե՞ս կարող է նպաստել կամ խոչընդոտել որևէ երկրի տնտեսական ու սոցիալական զարգացմանը,
- կրթական բարեփոխումներն ի՞նչ կարող են անել սոցիալական կապիտալի շահավետ ձևերի ստեղծումն  արագացնելու կամ դանդաղեցնելու համար (օրինակ` Հայաստանում, ընդ որում` նաև այլ երկրների համեմատ),
- ինչպիսի՞ հարաբերակցության մեջ են սոցիալական կապիտալը և համացանցը,
- որո՞նք են սոցիալական կապիտալի մշակութային անդրադարձները, օրինակ`  հայաստանյան համատեքստում,  ինչպես նաև`  Հարավային Կովկասի այլ երկրների համեմատ,
- սոցիալական կապիտալի ո՞ր տեսակ(ներ)ն է (են)  առավել բարենպաստ զարգացող կառավարման համակարգերի տնտեսական և սոցիալական արդյունավետության բարձրացման համար
- ինչպե՞ս է ազդում քաղաքացիական հասարակությունը սոցիալական կապիտալի որոշակի(կամ տվյալ) տեսակի ձևավորման վրա,
- ի՞նչ կապ կա սոցիալական կապիտալի և հասարակության մեջ  կանանց դերի փոփոխության միջև,
- սոցիալական կապիտալն արդյոք կարո՞ղ է խորացնել սոցիալական անհավասարությունը և նույնիսկ նպաստել դրա առաջացմանը,
- ինչպե՞ս է սոցիալական կապիտալն ազդում միգրացիայի/արտագաղթի դինամիկայի վրա և այլն:
Մենք ողջունում և խրախուսում ենք ՍԿ գիտաժողովին ներկայացնել,  քննարկել և բանավեճ ծավալել այս և մի շարք այլ հարցերի շուրջ,  որոնք վերաբերում են սոցիալական կապիտալի և տարբեր ոլորտների (երիտասարդական հարցեր, քաղաքացիական հասարակություն,  աղքատություն,  երջանկություն, հանցագործությունների վիճակագրություն, առողջապահություն) միջև եղած կապին:
Սույնով հրավիրում ենք ՍԿ գիտաժողովին մասնակիցության  հայտ ներկայացնելու:
Առաջարկվող աշխատանքները պետք է լուսաբանեն լայն ընդգրկում ունեցող հետևյալ թեմաները.
1. Սոցիալական կապիտալի սահմանման հարցերը և սոցիալական կապիտալի տիպաբանությունը,
2. Սոցիալական կապիտալ,  ժողովրդավարություն և սոցիալական համերաշխություն,  կապվածություն,  սոցիալական կապիտալ,  սոցիալական համերաշխություն և համախմբվածություն,
3. Մեթոդաբանությունը`  սոցիալական կապիտալի գնահատում և չափում. հետազոտական նոր հնարավորություններ,
4. Սոցիալական կապիտալը և փոխադարձությունը. վստահություն սոցիալական նորմերի և հաստատությունների նկատմամբ,
5. Սոցիալական կապիտալը և գենդերային հարցերը.  կանանց դերի նշանակալիությունը  հասարակությունում,  կանանց ներգրավվածությունը քաղաքականության մեջ և բիզնեսում,
6. Սոցիալական կապիտալի մշակութային անդրադարձները,
7. Սոցիալական կապիտալի թյուրըմբռնումը և չարաշահումը.  բացասական սոցիալական կապիտալը և անհավասարության վերարտադրությունը:
Հետաքրքրված անձիք   կարող են ընտրել նաև այս  թեմաներին սերտորեն առնչվող ավելի նեղ թեմաներ:  Ողջունելի են թե՛  էմպիրիկ աշխատանքները,  և թե՛  տեսական հայեցակարգային հոդվածները:
ՍԿ գիտաժողովը կծառայի որպես քննարկումների,  բանավեճերի և գաղափարների ձևավորման հարթակ: Այն  նաև կլինի շփումների և ցանցերի ստեղծման հնարավորություն տվող իրադարձություն`  սոցիալական կապիտալի գաղափարի խթանման, քարոզման և տարածման հստակ ուղղվածությամբ:
Գիտաժողովը կունենա երեք պանելային խմբեր քննարկումների և բանավեճերի համար:
Դրանք կկոչվեն «տեսական», «էմպիրիկ» և «մշակութային»:
1. Տեսական խմբում կքննարկվեն և բանավեճի առարկա կդառնան սահմանումների հետ կապված հարցեր և սոցիալական կապիտալի գաղափարի տիպաբանությունը, սոցիալական կապիտալի “ներփակ”   և “կամրջող” կամ բաց (bonding vs bridging)  տեսակների համեմատությունը,  սոցիալական կապիտալի, ժողովրդավարական հաստատությունների արդյունավետության և հետևաբար`պետության կայունության  միջև հնարավոր հարաբերակցությունը, կապվածությունը և համերաշխությունը, սոցիալական ցանցերի օգտագործումը, հաստատությունների նկատմամբ վստահությունը և սոցիալական նորմերը:
Թեմաների ընտրությունը կուղեկցվի անհատական ընտրության հնարավորությամբ,  ընդ որում,  այս և հարակից թեմաների շուրջ ուշագրավ տեսական դատողությունները պանելային խմբերի մասնակիցների կողմից կբարձրացվեն և կդառնան քննարկման, բանավեճի և խորհրդածելու առարկա:
2. Էմպիրիկ խմբում ուշադրություն կդարձվի սոցիալական կապիտալի չափման մեթոդաբանական և գործնական կողմերի,  նոր ի հայտ եկող հետազոտական հնարավորությունների վրա: Ակնկալվում է, որ քննության կառնվի սոցիալական կապիտալի և համացանցի միջև հնարավոր հարաբերությունների հարցը: Քննարկման այս կատեգորիան ներառում է նաև այն հիմնախնդիրները,  որոնք կարող են ծագել սոցիալական կապիտալի թյուրըմբռնման և չարաշահման հետևանքով:  Մասնակիցները կքննարկեն այսպես կոչված «բացասական սոցիալական կապիտալը»,  անհավասարության վերարտադրության հետ վերջինիս ունեցած` հնարավոր և բազմիցս բանավեճի առարկա դարձած կապը:
3. Մշակութային խմբում քննարկումներ կծավալվեն սոցիալական կապիտալի մշակութային անդրադարձների,  մասնավորապես`  ժամանակակից հայ հասարակությունում դրա դրսևորումների մասին: Մասնավորապես ողջունելի են քննարկումները Հարավային Կովկասի պետությունների համեմատական հեռանկարների և հակասական արձագանքների,  մշակութային բազմազանություն ունեցող տարածաշրջանների երկրներում սոցիալական կապիտալի առանձնահատկությունների վերաբերյալ:  Արդյունավետ քննարկումների տեղիք կտան նաև այնպիսի թեմաները,  ինչպիսիք են` սոցիալական կապիտալը և կանանց դերը տարբեր հասարակություններում, մշակույթի սոցիալական կապիտալի հիման վրա կանանց տնտեսական հզորացման հնարավորությունները:
Մասնակցության  պայմանները  և  մասնակիցների  ընտրության չափանիշները
ՍԿ գիտաժողովը կհյուրընկալի հասարակագետ հետազոտողների, վերլուծական կենտրոնների և հասարակական կազմակերպությունների ներկայացուցիչների,բուհերի դասախոսների և  ասպիրանտների,  պետական հիմնարկների աշխատողների,  միջազգային կազմակերպությունների ներկայացուցիչների, բոլոր նրանց,  ովքեր գիտական և մասնագիտական հետաքրքրություն կցուցաբերեն վերոնշյալ թեմաների և հարակից ոլորտների հանդեպ:
Հետաքրքրված հետազոտողները  պետք է ներկայացնեն իրենց առաջարկած աշխատանքի համառոտագրերը (ոչ ավելի քան 300  բառ):  Համառոտագրերը կարելի է ներկայացնել կամ հայերեն կամ անգլերեն: Համառոտագրերը պետք է ներկայացնել մինչև  2013թ. մարտի 7-ը,  conference@crrc.amէլեկտրոնային հասցեով:
Գիտաժողովի կազմկոմիտեն զեկուցողներին ընտրելու է մրցակցային հիմունքներով:
Ամբողջական աշխատանքը ներկայացնելու առաջարկով կազմկոմիտեն կդիմի այն անհատներին, ում համառոտագրերը կընտրվեն:
Կազմկոմիտեն ընդունված համառոտագրերի հեղինակներին համապատասխան ծանուցում կուղարկի conference@crrc.am էլ.փոստով, մինչև 2013թ. մարտի 29-ը:
Ներկայացված համառոտագրերի գնահատման համար կօգտագործվեն հետևյալ չափանիշները.
1. Համառոտագրերը պետք է պարունակեն ոչ ավելի քան 300  բառ,  ներառյալ հետևյալ տեղեկությունները`  վերնագիրը,  հեղինակ(ներ)ի անուն(ներ)ը, կոնտակտային տվյալները և իր(ենց)  ներկայացրած հաստատության(հաստատությունների) անվանում(ներ)ը:
2. Համառոտագրերը պետք է առնչվեն «Բաժին 2.  ՍԿ գիտաժողովի ձևաչափը» բաժնում նկարագրված թեմաներից որևէ մեկին:
3. Համառոտագրերը պետք է տրամաբանական կապ ունենան աշխատանքի հետ և ճշգրտորեն արտահայտեն աշխատանքի նպատակը,  կառուցվածքը, փաստարկները և եզրակացությունները:
4. Համառոտագրերը ՉՊԵՏՔ Է բովանդակեն անհիմն պնդումներ, բարոյագիտական դատողություններ,  բռնության և ահաբեկչության կոչեր և այլն:
5. Մեջբերումները պետք է ուղեկցվեն աղբյուրներին ճշգրիտ հղումներով:
Ամբողջական աշխատանքներին ներկայացվող պահանջները անհատապես կներկայացվեն ընտրված համառոտագրերի հեղինակներին:
Աշխատանքը ՉՊԵՏՔ Է պարունակի այնպիսի նյութեր, որոնք կարող են մեկնաբանվել որպես որևէ  անհատի,  քաղաքական կուսակցության,  պետական կամ միջազգային կազմակերպության հրապարակայնացում և/կամ քարոզչություն:Լավագույն աշխատանքները և ելույթները կհրապարակվեն ՍԿ գիտաժողովից հետո երկու ամսվա ընթացքում:
ՍԿ գիտաժողովը կանցկացվի հայերենով և անգլերենով: Անհրաժեշտության դեպքում կապահովվի համաժամանակյա թարգմանություն:
Հարցերի դեպքում խնդրում ենք դիմել Աննա Սարկիսյանին
Աբովյան փ. 52, սենյակ 312
(37410) 58 13 30 և 58 14 50
Առաջարկում ենք նաև այցելել www.crrc.am
Call for Proposals - Development of two Dual TVET programs in precision engineering, logistics, and transportation sectors, GIZ Armenia
Call for ideas on an Awareness-Raising Campaign “Energy Efficient Communities”, GIZ Armenia
Call for Proposals - Feasibility study on cultivation of agricultural crops to serve both for agriculture and energy purposes, GIZ Armenia
Call for Proposals - Research and analysis for understanding the low uptake of online public services, GIZ Armenia
Call for Proposals - Development of the methodological guideline for implementation of the Dual VET Programmes, GIZ Armenia
Mastering Oral History: A Concise Guide Workshop, 2022, Netherlands